TOM I JERRY: ČAROBNI KOMPAS / Tom and Jerry: The Forbidden Compass
2026-05-12 16:30 - 18:15, 2026-05-17 15:00 - 16:45 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
Naš omiljeni dvojac, mačak i miš, kreću u potpuno novu avanturu putovanja kroz vrijeme. U užurbanom srcu Manhattana, naš Jerry, pametan miš s ulice razvio je opsesiju za drevne civilizacije i ušulja se u veliku i poznatu izložbu Metropolitanskog muzeja s mitskim “Astralnim kompasom”. Za njim ide naš uvijek uporni Tom, najnoviji zaštitar muzeja koji će učiniti sve da spriječi Jerryja da uđe u Muzej. Njihova kaotična potjera dovodi do toga da neprocjenjivi kompas padne na pod oslobađajući zasljepljujući vrtlog koji ih baca kroz vrijeme i prostor.

OVCE DETEKTIVI / The Sheep Detectives
2026-05-12 18:00 - 19:45, 2026-05-16 17:30 - 19:15, 2026-05-17 17:30 - 19:15 | Kino dvorana Visia, Poljana Paska Miličevića 3, Dubrovnik, 20000, Croatia
Zabavna obiteljska detektivska priča prati pastira Georgea Hardyja (Hugh Jackman) koji obožava svoje ovce i svake im večeri čita kriminalističke romane. Ono što George ne zna jest da njegove ovce ne samo da razumiju svaki zapetljani zaplet, nego satima nakon toga raspravljaju o tragovima, predvođene oštroumnom ovcom Lili. Kad njihov voljeni George iznenada strada, stado odmah shvaća da to nije bila nesreća — riječ je o pravom zločinu! Budući da je lokalni policajac potpuno izgubljen u slučaju, hrabre ovce zaključuju da prvi put moraju napustiti sigurnost svoje irske livade. Njihova je misija udružiti snage i iskoristiti svoju kolektivnu mudrost kako bi riješile slučaj i zaštitile svoju obitelj…

MORTAL KOMBAT II
2026-05-12 18:30 - 20:30, 2026-05-13 20:45 - 22:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz studija New Line Cinema stiže Mortal Kombat II, najnoviji nastavak legendarne filmske franšize u svoj njezinoj brutalnoj raskoši. Omiljeni šampioni, kojima se pridružuje i Johnny Cage, ulaze u krajnju, bezkompromisnu borbu protiv mračne vladavine Shao Kahna, koja prijeti samom opstanku Zemaljskog carstva. U glavnoj ulozi nastupa Karl Urban kao Johnny Cage, a film ponovno režira Simon McQuoid, prema scenariju Jeremyja Slatera, temeljenom na videoigri Eda Boona i Johna Tobiasa. S epskim borbenim prizorima, bogatom mitologijom i poštovanjem prema izvornom materijalu, film obećava još jednu uspješnicu za obožavatelje franšize i ljubitelje akcijskih filmova.

OVCE DETEKTIVI / The Sheep Detectives
2026-05-13 16:30 - 18:15 | Kino Sloboda, Luža 66, Dubrovnik, Dubrovačko-neretvanska, 20000, Croatia

ROMERIA
2026-05-13 18:00 - 20:00, 2026-05-20 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Uz šest nominacija za prestižnu nagradu Goya osebujna drama redateljice Carle Simon premijerno je prikazana na festivalu u Cannesu. Drama ROMERIA temeljena je na pismima Neus Pipó, majke Carle Simon koja je 1993. godine umrla od AIDS-a kad je Carli bilo šest godina. Redateljica se njezinim pismima već bavila u svojoj karijeri i to 2016. godine kad je snimila kratki film „Lagune“ koji je temeljen upravo na majčinim ostavljenim pismima. Puno desetljeće kasnije, kad je postala etabliranom katalonskom filmašicom nove generacije, Simon se odlučila vratiti pismima kako bi istovremeno snimila prekrasnu poetičnu ljubavnu priču, ali i saznala tko su bili članovi obitelji koje do tog trenutka nije poznavala.

BILLIE EILISH: HIT ME HARD AND SOFT – The Tour
2026-05-13 20:00 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Doživite koncert Billie Eilish na način kakav još niste vidjeli. Spektakl jedne od najutjecajnijih i najuspješnijih glazbenih umjetnica svoje generacije stiže na veliko platno. BILLIE EILISH: HIT ME HARD AND SOFT – THE TOUR ( donosi jedinstveno koncertno iskustvo snimljeno tijekom njezine rasprodane svjetske turneje. Film publiku vodi u samo središte energične i emotivne koncertne atmosfere, uz spektakularnu produkciju i hitove s aktualnog albuma. Film je režirao i supotpisuje Oscarom nagrađeni redatelj James Cameron, koji se u filmu pojavljuje i pred kamerom, zajedno s Billie Eilish.
Film je dostupan u originalnoj verziji bez titlova.

TIHI PRIJATELJ / Silent Friend
2026-05-14 19:00 - 21:30, 2026-05-18 19:00 - 21:30, 2026-05-26 18:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
U srcu botaničkog vrta u srednjovjekovnom sveučilišnom gradu u Njemačkoj stoji veličanstveno stablo ginka. Ovaj tihi svjedok promatrao je više od stoljeća ritmove i transformacije kroz tri ljudska života. 2020. godine neuroznanstvenik iz Hong Konga, istražujući um beba, započinje neočekivani eksperiment sa starim stablom. 1972. godine mlada studentica duboko je promijenjena jednostavnim činom promatranja i povezivanja s geranijem. 1908. godine prva studentica sveučilišta otkriva, kroz objektiv fotografije, svete obrasce svemira skrivene u najskromnijim biljkama. Pratimo njihove nespretne, neugodne pokušaje povezivanja – svaki od njih duboko ukorijenjen u vlastitoj sadašnjosti – dok ih transformira tiha, trajna i tajanstvena moć prirode.
Premijerno prikazan u službenoj konkurenciji festivala u Veneciji!
Dobitnik šest nagrada na festivalu u Veneciji uključujući nagradu FIPRESCI!

HEIDI I MALI RIS / Heidi: Rescue of the Lynx
2026-05-15 17:00 - 18:30, 2026-05-16 16:00 - 17:30, 2026-05-17 17:00 - 18:30, 2026-05-18 17:30 - 19:00, 2026-05-22 17:00 - 18:30, 2026-05-23 16:00 - 17:30, 2026-05-24 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Topla i uzbudljiva avantura o hrabrosti, prijateljstvu i ljubavi prema prirodi.
U srcu švicarskih Alpa razigrana djevojčica uživa u bezbrižnom životu sa svojim pomalo strogim, ali dobronamjernim djedom, okružena pašnjacima i veličanstvenim planinskim vrhovima. Kada spasi ozlijeđeno mladunče risa iz zamke, započinje tajno prijateljstvo koje će promijeniti sve. Ubrzo postaje jasno da pohlepni industrijalac planira izgradnju pilane koja prijeti uništiti ne samo dom malog risa nego i cijeli planinski ekosustav. Uz pomoć svoga vjernog prijatelja i hrabrog planinskog psa, djevojčica kreće na odvažnu noćnu pustolovinu kako bi vratila mladunče njegovoj obitelji u divljini – prije nego što bude prekasno.

DVA TUŽITELJA / Two Prosecutors
2026-05-15 20:30 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Najnovije ostvarenje prominentnog ukrajinskog redatelja Sergeja Loznice detaljna je i iznimno precizna priča o užasima totalitarne birokracije. Film DVA TUŽITELJA adaptacija je romana sovjetskog pisca i političkog zatvorenika Georgija Demidova smještena u Sovjetski Savez 1937. godine u kojoj redatelj Loznica prati pokušaje idealističkog tužitelja kojeg je imenovala sama vlada kako bi razotkrio zlostavljanje disidentskog boljševičkog pisca zatvorenog i mučenog bez ikakvih dokaza o njegovom zločinu. Tužitelj postepeno shvaća da nedostatak razloga za piščevo zatvaranje nije jedinstven slučaj pod Staljinovim režimom, a zatvorenikov odvjetnik početnik možda će ih sve dovesti u opasnost otkrivajući vlastitu moralnu ispravnost. Redatelj Loznica filmom DVA TUŽITELJA gradi svoju priču sa strpljivim, ali nepogrešivim osjećajem rastućeg straha, usredotočujući se na razorne sitnice koje omogućuju fašizmu da i dalje funkcionira u našem društvu…

TOP GUN – 40. obljetnica filma / Top Gun – 40th anniversary
2026-05-16 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jedan od najvećih filmskih hitova svih vremena, film redatelja Tonyja Scotta s Tomom Cruiseom i Valom Kilmerom u glavnim ulogama, ove godine slavi 40 godina i tim povodom vraća se na veliko platno.
Mornarički borbeni pilot, poručnik Pete Mitchell – Maverick, poslan je u elitnu školu za mornaričke pilote Top Gun, smještenu u Miramaru, dijelu grada San Diega u Kaliforniji. Maverick je neustrašiv, ali ima neukrotivu, divlju narav, i u školi razvija rivalstvo s drugim studentima, osobito s podjednako briljantnim pilotom, poručnikom Tomom Kazanskym zvanim Iceman, s kojim ulazi i u otvoreni sukob. U obližnjem baru, Maverick upoznaje astrofizičarku Charlotte Blackwood zvanu Charlie, koja je civilna predavačica na Top Gunu i koja mu se smjesta svidi…ostalo je povijest.

TOP GUN – 40. obljetnica filma / Top Gun – 40th anniversary
2026-05-19 19:30 - 21:30 | Kino dvorana Visia, Poljana Paska Miličevića 3, Dubrovnik, 20000, Croatia

Projekcija dokumentarnog filma „Perast – ranjeni brod“ u Slanome
2026-05-22 19:00 - 20:30 | Slano, Obala Stjepana Radića 1, Slano, Dubrovačko-neretvanska, 20232, Croatia
Petak, 22. svibnja, u 19:00 Kongresna dvorana Admiral Grand Hotela, Slano Ulaz besplatan uz obaveznu rezervaciju mjesta;mail: tzo@dubrovackoprimorje.hrtel: +385911871236ili osobnim dolaskom u ured Karte se preuzimaju u uredu TZ-a u Slanome
Pridružite nam se na posebnoj projekciji dugometražnog dokumentarnog filma „Perast – ranjeni brod“, autora Paule i Đela jr. Jusić.
Ovaj emotivni 75-minutni dokumentarac donosi snažnu priču o legendarnom Jadrolinijinom brodu Perast, čija je sudbina zauvijek obilježena Domovinskim ratom.
Posebno mjesto u ovoj priči ima Slano – upravo ovdje, nakon što je brod 1. listopada 1991. presretnut od strane JRM-a, dogodila se jedna od najtragičnijih epizoda: u Slanome su ubijena tri pomorca s broda Perast.
Kroz potresna svjedočanstva obitelji, kolega i sudionika događaja, film čuva uspomenu na brod, njegovu posadu i tragediju koja ne smije biti zaboravljena.
Dođite i budite dio večeri sjećanja, emocije i povijesti.

SIVA ZONA / In the Grey
2026-05-22 20:30 - 22:00, 2026-05-24 20:30 - 22:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Redatelj Guy Ritchie donosi još jedan akcijski spektakl o operativcima koji djeluju u sjeni globalne moći, uz impresivnu glumačku postavu koju predvode Jake Gyllenhaal, Henry Cavill, Rosamund Pike i Eiza González.
Radnja prati tajni tim elitnih operativaca koji djeluju izvan dosega javnosti – ljudi koji jednako vješto upravljaju političkim utjecajem i mrežama globalne moći kao i automatskim oružjem i razornim eksplozivima. Kada nemilosrdni diktator otuđi bogatstvo vrijedno milijardu dolara, tim dobiva zadatak vratiti ga u operaciji koja bi za svakoga drugoga predstavljala sigurnu pogibelj. Ono što započinje kao naizgled nemoguća pljačka ubrzo prerasta u opasan sukob strategije, prijevare i borbe za opstanak. U svijetu u kojem su pravila tek privid, svaki potez može odlučiti između uspjeha i potpunog sloma.

Na prvoj crti – Dubrovnik: Župa dubrovačka i Strinčjera
2026-05-23 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Na prvoj crti – Dubrovnik: Župa dubrovačka i Strinčjera prati ratni put Stijepa Savinovića i njegovih suboraca kroz najteže dane obrane Župa dubrovačka 1991. godine. Sniman na autentičnim lokacijama Popolice, Dupca i Strinčjere, film kroz svjedočanstva branitelja rekonstruira trenutke u kojima su obični ljudi gledali smrti u oči braneći svoj dom, Župu i Dubrovnik.
Središnji dio filma donosi potresnu priču o bitci za Strinčjeru 12. studenoga 1991., u kojoj je poginulo sedam hrvatskih branitelja, dok preživjeli sudionici prvi put otvoreno govore o strahu, gubitku i snazi zajedništva. Emotivni vrhunac filma dolazi kroz oslobođenje Župe dubrovačke 1992. godine i teško ranjavanje Stijepova suborca Zorana podno Malaštice.
Obogaćen animacijama i dojmljivim snimkama dronom, film istodobno svjedoči o razaranju rata i ljepoti dubrovačkog kraja, podsjećajući da rat nije apstraktna povijesna činjenica, nego stvarnost koju su ljudi ovoga kraja živjeli na prvoj crti obrane.

Scenarist i voditelj: Borna Marinić
Redatelj: Eugenija Prša
Produkcija: Mundomilija d.o.o.
Godina proizvodnje: 2026.

ZALUĐENOST / Obsession
2026-05-24 20:30 - 22:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Nakon što slomi misterioznu „Vrbu jedne želje” kako bi osvojio srce svoje simpatije, beznadni romantik dobiva upravo ono što je poželio — no ubrzo otkriva da neke želje dolaze uz mračnu i zlokobnu cijenu.

LIJEPA VEČER, LIJEP DAN
2026-05-25 18:00 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Povijesna drama ‘Lijepa večer, lijep dan’ redateljice Ivone Juke donosi priču o prijateljstvu, odanosti, i slobodi.
Četvorica studenata i prijatelja, Lovro (Dado Ćosić), Nenad (Đorđe Galić), Stevan (Slaven Došlo) i Ivan (Elmir Krivalić) odlaze u partizane u borbu protiv ustaša i nacista. Šesnaest godina kasnije oni su renomirani filmaši u komunističkoj Jugoslaviji, no partiji se ne sviđaju filmovi koje stvaraju, a kada se i njihova seksualnost dovede u pitanje, Emir (Emir Hadžihafizbegović) poslan je sabotirati njihove karijere i živote. Potraga za slobodom postaje potraga za preživljavanjem za umjetnike i izazov za Emirova uvjerenja.
Lijepa večer, lijep dan Ivone Juke prošao je dug put od filmskih festivala pa do domaće kinodistribucije. Drama smještena u 1950-e godine ostvarila je iznimne uspjehe na više od 40 međunarodnih filmskih festivala, pobrala mnoge nagrade, a među kojima je i 6 nagrada publike što govori o tome da koliko je film oduševio gledatelje.
No, prije svoje svjetske premijere na Frameline međunarodnom filmskom festivalu u San Franciscu 2025. godine, Lijepa večer, lijep dan izabran je kao hrvatski kandidat za 97. nagradu Oscar Američke akademije filmske umjetnosti i znanosti, u kategoriji najboljeg međunarodnog dugometražnog filma 2025. godine.
S takvim filmskim pedigreom i svjetskim priznanjima, Lijepa večer, lijep dan pravo je iznenađenje za sve ljubitelje filma.
